stanford-oval/wikipedia huggingface dataset:
Robert Aitken
Teoksia > Kamarikokoonpanolle tai soolosoittimelle

Sarja viululle ja pianolle (1960)
Kvartetto huilulle oboelle, alttoviululle ja kontrabassolle (1961)
Kebyar huilulle, klarinetille, pasuunalle ja kahdelle kontrabassolle (1971)
Shadows II: Lalitá (1973)
Shadows III: Nira (1974–1976)
Icicle soolohuilulle (1977)
Plainsong soolohuilulle (1977)
Folia (1981)
Shadows IV: My Song (1994)
Wedding Song kahdelle huilulle (1999)
Also Monody (K. Aitken) (1983)
Teoksia > Elektronista musiikkia

Music for Flute and Electronic Tape (1963)
Music for Hamlet nauhalle (1964)
Noesis nauhalle (1963)
Sniper Elite

| Sniper Elite |
| --- | --- |
Kehittäjä:  Rebellion Developments Raylight Studios (Wii)
Julkaisija:  MC2 France Reef Entertainment (Wii)
Jakelija:  Atari Namco Ubisoft Creative Distribution (Wii)
Ohjaaja:  Jason Kingsley Christopher Kingsley
Tuottaja:  Emerson Best
Suunnittelija:  Emerson Best
Taiteilija:  James Fraser Andrew Brady Mark Hill Daniel Meeuws Damien Rayfield Jamie Sims Rob Stevens Rupert Young Ken Turner
Säveltäjä:  Tom Bible
Pelisarja:  Sniper Elite
Julkaistu:  NA 18. lokakuuta 2005EU 30. syyskuuta 2005
Lajityyppi:  taktinen ammuntapeli
Pelimuoto:  yksinpeli, moninpeli
Ikäluokitus:  ESRB: Alkaen 17 vuotta  PEGI 16 
Alusta:  Microsoft Windows, PlayStation 2, Xbox, Wii
Jakelumuoto:  DVD, digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK      : 
Sniper Elite on Rebellion Developmentsin kehittämä taktinen ammuntapeli, joka julkaistiin vuonna 2005 Microsoft Windowsille, PlayStation 2:lle, Xboxille ja Wiille. Pelille on myöhemmin julkaistu myös jatko-osat Sniper Elite V2, Sniper Elite 3 ja Sniper Elite 4.
Pelin päähenkilönä toimii yhdysvaltalainen OSS-agentti Karl Fairburne, joka naamioidaan saksalais-tarkka-ampujaksi ja lähetetään Berliiniin vuonna 1945 tehtävänään estää neuvostoliittolaista NKVD:tä saamasta käsiinsä saksalaisten aseteknologiaa. Fairburne saa tehtävän, koska hän on syntyperältään saksalainen ja on asunut lapsuutensa Saksassa.
Pelaaminen

Yksi pelin ominaisuuksista on realistiset ballistiikat. Pelissä täytyy ottaa huomioon ampumaetäisyys, tuulen nopeus ja -suunta ja hahmon pulssi. Kiväärillä tähdätessä peli kuvataan ensimmäisessä persoonassa, mutta muutoin pelikuvakulma pysyy kolmannessa persoonassa. Kun pelaaja osuu vihollista päähän,tai osuu liikkuvaan kohteeseen, peli alkaa seurata luodin kulkua hidastetussa tilassa. Peli poikkeaa muista ammuntapeleistä siinä, että ampuminen vaatii hyvän piilopaikan ja kärsivällisyyttä.
Hahmot

Karl Fairburne:: Yhdysvaltalainen OSS-agentti, joka lähetetään Berliiniin estämään NKVD:tä saamasta käsiinsä saksalaisten aseteknologiaa.
Martin Bormann: Vaikutusvaltainen natsi-Saksan hahmo, joka aikoo tavata NKVD:n yhteyshenkilön kanssa Brandenburgin portilla aikomuksenaan vaihtaa puolta oman turvallisuutensa takaamiseksi. Bormann kuitenkin tietää liikaa, joten Fairburne saa tehtäväkseen salamurhata Bormann.
Vasily Kralovek: NKVD-kenraali, joka aikoo tavata Bormannin järjestääkseen tämän puolenvaihdon. Neuvostoliiton hallitus on antanut Kravolekillä paljon vaikutusvaltaa NKVD:ssä. Kravolekin salamurha on valinnanvarainen tehtävä.
NKVD:n polttoainevaraston komentaja: NKVD:n virkamies, joka on Karlhorstin polttoainevaraston komentaja. Hänellä on myös hallussaan koodikirja, joka Fairburnen täytyy ottaa haltuunsa. Karlhostin polttoainevarasto toimii NKVD:n joukkojen tukikohtana.
Max Lohmann: Tiedemies, jonka Fairburnen on käsketty vapauttaa ja saattaa takaisin Yhdysvaltoihin estääkseen tätä joutumasta NKVD:n käsiin. Lohmann oli auttanut saksalaisia suunnittelemaan ydinaseita, minkä takia NKVD etsii häntä.
Niklas Huber: Huber on upseeri, jolle on annettu komento Nordsigin vesivarastolla. Huberilla on paljon yhteyksiä saksalaissotilaisiin. Fairburne kuulustelee Huberia saadakseen turvakoodin, jonka hän tarvitsee. Koodin saatuaan Fairburne ampuu Huberin äänenvaimennetulla pistoolillaan.
Thomas: Thomas on pilotti, joka lennättää Fairburnen ja Lohmannin pois Berliinistä. Fairburne pelasti Thomasin NKVD:ltä.
Stephan: Stephan on Thomasin veli. Fairburne pelastaa Stephanin NKVD:ltä, mutta Stephan haluaa jäädä Berliiniin auttaakseen ihmisiä, jotka luottavat häneen.
Ryhmittymät

Wehrmacht ja Waffen-SS: Pitävät yllään vihreitä univormuja. Tavallisilla sotilailla on päässään ruskea kypärä ja upseereilla upseerin hattu. Tarkka-ampujat pitävät yllään neuvostoliittolais-tyylisiä pukuja pitäen päässään huppua. Tämä taktiikka saattaa estää neuvostoliittolaista tarkka-ampujaa ampumasta, jos tämä erehtyy luulemaan saksalaista omaksi puolulaisekseen. Maastopukuihin pukeutuneet SS-joukot ilmestyvät pelin myöhemmässä vaiheessa. Sotilaat taistelevat Puna-armeijaa vastaan Berliinissä.
NKVD: Pitävät yllään tummanruskeita univormuja. Tavallisilla sotilailla on päässään harmaa karvalakki ja upseereilla upseerin hattu. Tarkka-ampujat pitävät yllään SS-sotilaiden naamioita peittääkseen kasvonsa. He ottavat hitaasti mutta varmasti Berliinin haltuunsa.
Puna-armeija: Koostuu pääosin venäläisistä siviileistä ja vähän kokeneista sotilaista. He ovat kyvyiltään heikkoja, mutta heitä on suuri määrä.
Saksan vastarinta (GR): Pitävät yllään harmaita takkeja. Heillä on usein käytössään konepistooleja. Fairburne avustaa heitä torjumaan kansallissosialistit ja NKVD.
Aiheesta muualla

Pelin virallinen kotisivu (Arkistoitu – Internet Archive) (englanniksi)
Sugar (Natalia Gordienkon kappale)

|  Sugar |
| --- | --- |

Kappaleen tiedot
Esittäjä(t):  Natalia Gordienko
Levy-yhtiö:  K2ID Productions
Kesto:  2:58
Tyylilaji:  pop
Julkaistu:  4. maaliskuuta 2021
Säveltäjä(t):  Dimitris Kontopoulos Filipp Kirkorov
Sanoittaja(t):  Sharon Vaughn
Tuottaja(t):  Dimitris Kontopoulos
Euroviisutiedot
Vuosi:  2021
Maa:  Moldova
Kieli:  englanti
Sijoitus:  13.
Pisteet:  115
Sijoitus semifinaalissa:  7.
Pisteet semifinaalissa:  179
Video:  videolinkki
Aikajärjestys
 ◄ ”Prison” (2020) 
 ”Trenulețul” (2022) ► 
Sugar on moldovalaisen laulajan Natalia Gordienkon esittämä kappale, jolla hän edusti Moldovaa vuoden 2021 Eurovision laulukilpailussa, Rotterdamissa.
Kappale kilpaili Euroviisujen finaalissa, jossa se sai 115 pistettä ja saavutti sijan 13.
Taiwan News

| Taiwan News> 臺灣英文新聞 |
| --- | --- |
Entiset nimet:  China News
Lehtityyppi:  verkkolehti
Perustettu:  1949
Sitoutuneisuus:  pan-vihreä
Kotikunta:   Taipei, Taiwan
Kieli:  englanti
Aiheesta muualla
Kotisivu
Taiwan News (kiin.: 臺灣英文新聞; pinyin: Táiwān Yīngwén Xīnwén) on taiwanilainen englanninkielinen verkkolehti. James Wei perusti lehden vuonna 1949. Tuolloin lehden nimi oli China News ja se oli ensimmäinen Taiwanissa julkaistu englanninkielinen sanomalehti.
Lehti lopetti printtiversionsa vuonna 2010 ja siirtyi kokonaisuudessaan verkkoon.
Taiwan News on kallellaan pan-vihreään liittoon. Lehden omistaa taiwanilainen I-Mei Foods -niminen yhtiö.
Sonja Mikkelsen

| Sonja Mikkelsen> Tanskan terveysministeri |
| --- | --- |
 Poul Nyrup Rasmussenin IV hallitus 23. helmikuuta 2000 – 21. joulukuuta 2000  
Edeltäjä:  Carsten Koch
Seuraaja:  Arne Rolighed
Tanskan liikenneministeri
 Poul Nyrup Rasmussenin IV hallitus 23. maaliskuuta 1998 – 21. joulukuuta 2000  
Edeltäjä:  Bjørn Westh
Seuraaja:  Jacob Buksti
Kansankäräjäedustaja
 1990–2001 1987–1988 1981–1984  
Henkilötiedot
Koko nimi:  Sonja Alice Dahl Mikkelsen
Syntynyt: 20. kesäkuuta 1955 (ikä 69) Bedsted, Tanska
Tiedot
Puolue:  Sosiaalidemokraatit
Sonja Mikkelsen (s. 20. kesäkuuta 1955 Bedsted) on tanskalainen sosiaalidemokraattinen poliitikko. Hän on istunut kansankäräjillä vuosina 1981–1984, 1987–1988 sekä 1990–2001 ja toiminut Tanskan liikenneministerinä 1998–2000 sekä terveysministerinä vuonna 2000.
Aiheesta muualla

Sonja Mikkelsen Tanskan kansankäräjien verkkosivuilla (tanskaksi)
Sonja Salminen

| Sonja Salminen> Henkilötiedot |
| --- | --- |
Syntynyt: 1991 (ikä 32–33)
Ammatti:  näyttelijä
Näyttelijä
Aktiivisena:  2013–
Aiheesta muualla
IMDb 
Elonet
Sonja Salminen (s. 1991) on suomalainen näyttelijä. Hän on valmistunut teatteritaiteen maisteriksi Taideyliopiston Teatterikorkeakoulusta.
Salmisen vanhemmat ovat näyttelijät Esko Salminen ja Aino Seppo. Salminen on kertonut julkisuudessa häneltä vuonna 2014 löydetystä hyvälaatuisesta aivokasvaimesta.
Aiheesta muualla

Sonja Salminen Internet Movie Databasessa. (englanniksi)
Sonja Salminen Elonetissä.
Sonja Salmisen profiili Näyttelijäliiton sivuilla
Sonja Salmisen rooleja Ilona-esitystietokannassa
Supersankarielokuva

Kohtaus vuoden 1941 sarjaelokuvasta Kapteeni Marvelin seikkailut, joka perustuu samannimiseen DC Comics -hahmoon.
Supersankarielokuva on elokuva, joka keskittyy yhteen tai useampaan supersankariin; henkilöön, jolla on yli-inhimillisiä kykyjä. Tällaiset elokuvat sisältävät usein tunnusmerkkejä toiminta-, fantasia- ja/tai science fiction -elokuvista. Useimmat supersankarielokuvat perustuvat sarjakuviin.
Tunnetuimpia supersankarielokuvasarjoja ovat muun muassa Teräsmies (1978–1987), X-Men (2000–), Sam Raimin Hämähäkkimies (2002–2007), Christopher Nolanin Yön ritari (2005–2012) ja Marvel Cinematic Universen elokuvat (2008–).
Sonja Sohn

| Sonja Sohn |
| --- | --- |
 Sonja Sohn vuonna 2011.
Henkilötiedot
Koko nimi:  Sonja Williams
Syntynyt: 9. toukokuuta 1964 (ikä 60) Newport News, Virginia, Yhdysvallat
Näyttelijä
Aktiivisena:  1996–
Merkittävät roolit:  Langalla
Aiheesta muualla
www.sonjasohn.net
IMDb 
Elonet
Sonja Sohn (oik. Sonja Williams, s. 9. toukokuuta 1964 Newport News, Virginia) on yhdysvaltalainen näyttelijä, joka tunnetaan parhaiten roolistaan rikosetsivä Kima Greggsina rikossarjassa Langalla ja rikosetsivä Samantha Bakerin roolistaan ABC:n draamasarjassa Totuuden anatomia.
Aiheesta muualla

Sonja Sohn Internet Movie Databasessa. (englanniksi)
Taiwanin alkuperäiskansat

Taiwanin alkuperäiskansat (kiin.: 臺灣原住民; pinyin: Tái wān yuán zhù mín), myös Taiwanin aboriginaalit, formosalaiset, ovat Taiwanissa asuvia alkuperäiskansoja, jotka muodostavat noin 2 % saaren väestöstä eli noin 530 000 henkilöä. Tutkimusten mukaan he ovat saattaneet asua Taiwanissa 8000–15 000 vuotta eristyksessä ennen han-kiinalaisten saapumista. Taiwanin alkuperäiskansat kuuluvat austronesialaisiin kansoihin.
Vuosisatojen ajan alkuperäiskansojen ja Taiwanille muualta saapuneiden välillä oli konflikteja ja taloudellista kilpailua. Kielenvaihto, assimilaatio ja jatkuva kontakti siirtomaavaltojen kanssa aiheutti kielikuolemaa ja kulttuuri-identiteetin menetystä.
1980-luvulta lähtien monet ryhmät ovat vaatineet alkuperäiskansoille laajempaa itsemäärämisoikeutta ja taloudellista kehitystä. 2000-luvulla alkuperäiskansojen asemaa on pyritty parantamaan valtion toimesta, jotta muun muassa alkuperäiskansojen kulttuuri ja kieli olisivat paremmin esillä.
Vuonna 2016 presidentti Tsai Ing-wen pyysi alkuperäiskansoilta anteeksi näiden kohtaamaa valtiojohtoista kaltoinkohtelua. Vuonna 2018 säädettiin laki alkuperäiskansojen oikeuksien turvaamiseksi. Kansainvälinen maailman alkuperäiskansojen päivä on tunnustettu Taiwanissa alkuperäiskansojen juhlaksi vuodesta 2016 lähtien, mutta Taiwanissa sitä vietetään 1. elokuuta.
Valtio tunnustaa tällä hetkellä 16 alkuperäiskansaa: amisit, atayalit, paiwanit, bununit, puyumat, rukait, tsout, saisiyatit, yamit, thaot, kavalanit, trukut, sakizayat, sediqit, hla'aluat ja kanakanavut. Kansallisella tasolla alkuperäiskansojen etuja valvoo Alkuperäiskansojen neuvosto, joka toimii toimeenpanevan Yuanin alaisuudessa.
Tajiri

Tajiri voi tarkoittaa:
Tajiri, Japanin maaseutukaupunki Osakan prefektuurissa
Tajiri, Japanin entinen maaseutukaupunki Miyagin prefektuurissa
Satoshi Tajiri (s. 1965), japanilainen videopelisuunnittelija, Pokémon-pelisarjan luoja
Shinkichi Tajiri (1923–2009), japanilaissyntyinen yhdysvaltalainen kuvanveistäjä
Yoshihiro Tajiri (s. 1970), japanilainen showpainija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tajiri”, voi hakea sivunnimihaulla, laajalla sivunnimihaulla tai tekstihaulla.
Tajaé

| Tajaé |
| --- | --- |
 Tajaé
 Koordinaatit: 14°12′50″N, 5°16′2″E 
Valtio:  Niger
Alue:  Tahouan alue
Departementti:  Illélan departementti
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  506 km²
Väkiluku (2012):  78 900
Infobox OKVirheellinen NIMI-arvo: 
Tajaé on maalaiskunta ja sen keskuspaikka Nigerin Tahouan alueen Illélan departementissa. Se sijaitsee 30 kilometriä Illélasta etelään. Kunnassa on 78 900 asukasta (vuonna 2012).
Tajaén kunnan pinta-ala on arviolta 506 neliökilometriä. Se rajoittuu lännessä Illélan departementin Illélan ja koillisessa Badaguichirin, idässä Bouzan departementin Allakayen ja Birni N’Konnin departementin Malbazan sekä etelässä Malbazan ja Tsernaouan kuntiin. Seutu kuuluu Sahelin ja Sudanin siirtymävyöhykkeeseen. Kunnan alueella on useita vadeja ja ajoittain kuivuvia järviä.
Kuntaan kuuluu 27 kylää ja heimoryhmää sekä lähes 70 pikkukylää. Asukkaat ovat tuaregeja, hausoja ja fulbeja. Hallintoon osallistuvat kunnan lisäksi kantonin päällikkö Illélassa, tuaregien päällikkö Tajaéssa, fulbejen päällikkö Birni N’Konnissa sekä kylien ja heimoryhmien päälliköt. Vallitseva uskonto on islam. Lisäksi on muutamia animisteja.
Seudun pääelinkeinot ovat maanviljely, karjanhoito ja keräily. Tärkeimmät viljelykasvit ovat hirssi, durra, lehmänpapu, maapähkinä sekä vihannekset ja hedelmät. Kotieläimiä ovat naudat, lampaat, vuohet, kamelit, aasit ja hevoset. Lisäksi harjoitetaan käsityöammatteja ja kaupankäyntiä. Kunnassa pidetään viidet viikoittaiset markkinat. Karjaa, nahkaa, vuotia ja sipulia viedään myytäväksi Nigeriaan.
Kunnan läpi kulkee Tahouan ja Birni N’Konnin välinen asfaltoitu maantie RN29 sekä Birni N’Konnin ja Illélan välinen päällystämätön tie. Palveluihin kuuluu 44 alakoulua, yläkoulu, terveyskeskus, synnytyslaitos ja kolme terveysasemaa. Väestöstä 33 % on puhtaan juomaveden piirissä.
Sunniemi

Sunniemi (ruots. Sonnäs) on Ulvilan kylä, joka sijaitsee pohjoisempana olevan Harjunpään ja etelämpänä olevan Suosmeren välissä. Maaseudulla sijaitsevan kylän läpi virtaa Harjunpäänjoki. Kylän asutus, noin 90 kotitaloutta, koostuu pääasiassa vanhoista Sunniemen kartanon torpista sekä 1950-luvun maanhankintatiloista, jotka lohkaistiin sodan jälkeen siirtoväelle kartanon maista.
Sunniemenranta on Porin kaupunginosa, joka sijaitsee Ulvilan rajan tuntumassa, Kokemäenjoen rannassa.
Tajay Gayle

| Mitalit | Mitalit | Mitalit |  |
| --- | --- | --- | --- |
|  Tajay Gayle vuonna 2019. |  Tajay Gayle vuonna 2019. |  Tajay Gayle vuonna 2019. |  |
Maa:   Jamaika
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Doha 2019 | pituushyppy |  |
|  Pronssia | Budapest 2023 | pituushyppy |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Hopeaa | Lima 2019 | pituushyppy |  |
Tajay Gayle (s. 2. elokuuta 1996) on jamaikalainen pituushyppääjä. Hän voitti maailmanmestaruuden Dohan MM-kilpailuissa 2019 ennätyksellään 869. Kansainyhteisön kisoissa 2018 hän sijoittui neljänneksi ja saavutti samana vuonna hopeaa Pohjois-Amerikan, Keski-Amerikan ja Karibian mestaruuskilpailuissa silloisella ennätyksellään 824 cm. Hän saavutti hopeaa Pan-Amerikan kisoissa 2019 tuloksella 817. Vuodelle 2021 siirretyissä Tokion olympialaisissa hän sijoittui 11:nneksi. Eugenen MM-kilpailuissa 2022 hän jäi karsinnassa ilman tulosta. Budapestin MM-kilpailuissa 2023 hän nousi viimeisen kierroksen hypyllään 827 cm tasoihin maanmiehensä Carey McLeodin kanssa ja sai pronssia paremman toiseksi parhaan hyppynsä ansiosta.
Gaylen pituushyppyennätys on 869 cm, jonka hän hyppäsi MM-kisoissa 2019 parantaen ennätystään 37 senttimetrillä. Hän nousi tuolla tuloksella kaikkien aikojen tilastossa kymmenenneksi.
Staffan Hildebrand

Staffan Hildebrand (alun perin Carl Thomas Staffan Hildebrand) (s. 14. heinäkuuta 1946 Tukholma, Ruotsi) on ruotsalainen elokuvaohjaaja. Hänen tunnetuimpia elokuviaan ovat G (myös nimellä G – som i gemenskap), Stockholmsnatt ja Ingen kan älska som vi.
Vuonna 2021 julkaistun G som i gärningsman -kirjan mukaan Hildebrand käytti 1970- ja 1980-luvuilla seksuaalisesti hyväkseen teini-ikäisiä poikia. Hän on myöntänyt teot ja sanonut, että ”nuorissa pojissa on jotain, mitä en saa mistään muualta”. Nykyisin Hildebrand pitää tekojaan vääryyksinä.
Hildebrand on ruotsalaisen poliitikon Carl Bildtin lapsuudenystävä.[lähde? ]
Filmografia > Ohjaajana

1983 – G
1984 – Rosen
1985 – On the Loose
1987 – Stockholmsnatt
1988 – Ingen kan älska som vi
1989 – Cross Over
Filmografia > Näyttelijänä

1993 – Sökarna
Raskauskouristus

Raskauskouristus on raskausmyrkytystä sairastavan naisen kouristuskohtaus. Tämä harvinainen mutta vakava kohtaus voi alkaa ennen synnytystä, sen aikana tai sen jälkeen, yleisimmin raskauden puolivälin jälkeen. Kohtauksien aikana raajat ja vartalo kouristelevat tavallisimmin noin minuutin ajan ison epileptisen (grand mal) kohtauksen tapaan. Kohtauksen jälkeen potilas on tyypillisesti jonkin aikaa joko sekava tai koomassa. Jälkiseurauksia voivat olla vierasaineen aiheuttama keuhkokuume, aivoverenvuoto, munuaisten pettäminen ja sydänkohtaus. Raskausmyrkytys ja -kouristus kuuluvat molemmat laajempaan ryhmään kohonneen verenpaineen aiheuttamia raskaushäiriöitä.
Raskauskouristuksen ehkäisemiseksi lääkäri voi suositella riskipotilaille aspiriinia, kalsiumlisää sitä vähän saaville sekä verenpaineen hoitoa lääkityksellä. Myös liikunnasta voi olla hyötyä raskauden aikana. Suonensisäisesti tai lihakseen annettu magnesiumsulfaatti parantaa raskauskouristuksen hoitotulosta ja on yleensä turvallista niin kehittyneissä kuin kehitysmaissa. Hengitys saattaa kaivata tukemista. Muihin raskauskouristuksen hoitotoimiin kuuluvat verenpainelääkkeet ja hätäsynnytys joko alateitse tai sektiolla.
Raskausmyrkytys vaikuttaa arvioiden mukaan noin 5 %:iin synnytyksistä ja raskauskouristus noin 1,4 %:iin. Kehittyneiden maiden parempi sairaanhoito on pudottanut esiintyvyyden noin yhteen 2 000 synnytystä kohden. Korkeaan verenpaineeseen liittyvät raskauden häiriöt ovat yksi yleisimmistä raskauskuoleman syistä. Niistä aiheutui 29 000 kuolemaa vuonna 2013, kun vuonna 1990 niitä oli 37 000. Noin prosentti raskauskouristuksen saaneista kuolee. Sana eklampsia (eclampsia) juontuu salamaa tarkoittavasta sanasta kreikankielessä. Sen ensimmäinen tunnettu kuvaus on Hippokrateen laatima 400-luvulla eaa.
Oireet

Ennen eklampsian merkkinä olevan kouristuksen alkamista äidille kehittyy korkea verenpaine ja hänen virtsaansa erittyy valkuaisaineita. Raskauskouristus on siis raskausmyrkytys (pre-eklampsia) ja kouristus (eklampsia). Muita hermostollisia oireita, kuten pahoinvointia, oksennusta, päänsärkyä ja hermostoperäistä ohimenevää näön menetystä (kortikaalista sokeutta) voi esiintyä  juuri ennen koristelun alkamista. Jos lisäkomplikaationa ilmenee useiden elinten toiminnan pettäminen, niiden vaurioituminen ilmenee oireina, joita ovat vatsakipu, keltaisuus, hengenahdistus ja vähentynyt virtsaneritys.
Sikiön kasvu voi hidastua, ja äidin koristelun myötä kehittyy sydämen harvalyöntisyys (bradykardia) ja sikiön hapensaanti heikkenee. Seurauksena voi olla myös istukan verenvuoto tai sen repeytyminen.
Raskaana oleva nainen voi myös vajota koomaan ilman edeltäviä kouristuksia. Herätessään joillakin heistä voi olla ohimenevästi toinen silmä sokeana.
Riskitekijät

Raskauskouristus, kuten raskausmyrkytyskin, on yleisin ensimmäisessä raskaudessa ja nuorilla äideillä. Selityksenä on heidän tuore altistumisensa kumppanin vasta-aineille. Tämän lisäksi naisella jo aiemmin alkanut verenkiertoperäinen sairaus (verenpainetauti, diabetes, munuaistauti tai -toimintahäiriö) tai veren hyytymishäiriö kasvattavat raskausmyrkytyksen ja -kouristuksen riskiä. Myös suuri istukka (monisikiöinen raskaus tai rypäleraskaus) altistaa raskauskouristukselle. Asiaan vaikuttaa lisäksi perinnöllinen tekijä: naisilla, joiden äiti tai sisar on saanut raskausmyrkytyksen tai -kouristuksen, on muita korkeampi riski saada se myös. Raskausmyrkytyksestä kärsineillä naisilla on kohonnut riski saada raskausmyrkytys tai -kouristus lisäksi seuraavassa raskaudessaan. Keuhkoödeema on melko tavallinen raskauskouristuksen komplikaatio, jonka saa noin 3 % potilaista. Useimmiten sen aiheuttaa liika suonensisäinen neste.
Syntytapa

Istukka on raskauskouristuksen alkamisen edellytys, ja sen poistaminen estää kouristuksen. Istukkaan suuntautuvan verenvirtauksen väheneminen on avainasemassa. Sen mukana seuraa äidin verenkiertoelimistön lisääntynyt herkkyys pienten verisuonten supistumiselle, ja tämä johtaa verenkierron vähentymiseen useissa elimissä. Myöskin veren hyytymistekijöiden aktivoituminen voi johtaa edelleen mikrotulppien muodostamiseen, joka saattaa vielä entisestään huonontaa verenvirtausta. Kolmanneksi verisuonten lisääntynyt läpäisevyys johtaa veren nesteiden tihkumiseen suonten läpi, mikä edelleen vähentää veren virtausta ja johtaa turvotukseen. Nämä aiheuttavat verenpaineen nousun, munuaisten, keuhkojen ja verenkiertoelimistön toimintahäiriön sekä aivojen turvotusta ja toimintahäiriön ja tätä kautta vartalon ja raajojen kouristelua. Ennen oireiden ilmentymistä saatetaan havaita verihiutaleiden määrän ja endoteelisen aktiviteetin lisääntyminen.
Istukan verenkierron vähentyminen liittyy mahdollisesti immunologisten seikkojen aiheuttamaan epätyypilliseen sikiön ja äidin rajapintaan istukassa,  jota tromboplastit eivät näytä läpäisevän täydellisesti. Istukka tuottaa normaalisti voimakkaasti verisuonia laajentavaa adrenomeduliinia, jonka tuotanto vähenee raskausmyrkytyksessä ja -kouristuksessa. Myös toisia verisuonia laajentavia aineita erittyy vähemmän. Niihin kuuluvat prostasykliini, thromboksaani A2, typpioksidi ja endoteliinit. Tuloksena on verisuonten supistuminen. Monet tutkimukset viittaavat siihen, että kyseessä olisi äidin alentunut immunologinen kyky sietää vauvan isää, jonka geenejä on sikiössä ja istukassa.
Raskauskouristus on eräänlainen hypertensiininen enkefalopatia: aivosuonien vaste on alentunut, ja aivoihin virtaa tavallista enemmän verta, joka aiheuttaa aivoödeeman ja sen seurauksena kouristelua. Raskauskouristus ei yleensä aiheuta pysyvää aivovauriota, ellei kouristeluun liity kallonsisäistä verenvuotoa.
Erotusdiagnoosi

Raskaudenaikaiset kouristukset, jotka eivät liity raskausmyrkytykseen, pitää voida erottaa raskauskouristuksesta. Samankaltaisia kohtausia voi aiheutua aivokasvaimesta, aivoissa sijaitsevasta aneurysmasta ja lääkkeistä tai huumausaineista. Diagnoosia kuitenkin helpottavat yleensä raskauskouristusta edeltävät tai niiden kanssa esiintyvät vakavan raskausmyrkytyksen oireet.
Tutkitaan seuraavat: täysi verenkuva, munuaisten toiminta (RFT), maksan toiminta (LFT), verenhyytymistekijät, 24 tunnin kreatiini ja proteiini virtsasta sekä sikiön tai istukan ultraääni.
Ennaltaehkäisy

Raskausmyrkytyksen havaitseminen ja sen hoitaminen ovat elintärkeitä raskauskouristuksen riskin vähentämiseksi. Raskausmyrkytyksen asianmukainen hoito edellyttää yleensä magnesiumsulfaatin käyttämistä kouristuksia ehkäisemään.
Hoito

Hoidon neljä tavoitetta ovat enempien kouristusten pysäyttäminen ja ennaltaehkäisy, kohonneen verenpaineen  kontrollointi, vauvan ulossaaminen niin pian kuin mahdollista sekä useamman elimen mahdollisen pettämisen tarkka seuranta.